Η **Cosmote** αποτελεί ενιαία εμπορική μάρκα για όλα τα προϊόντα και τις υπηρεσίες του Ομίλου ΟΤΕ σε σταθερή και κινητή τηλεφωνία, ευρυζωνικές υπηρεσίες, συνδρομητική τηλεόραση και ολοκληρωμένες λύσεις τεχνολογίας πληροφοριών και επικοινωνιών (ICT). Το κεντρικό μήνυμα της εμπορικής μάρκας Cosmote είναι «ένας κόσμος, καλύτερος για όλους».

Ιστορία
-------

Η εταιρεία συστάθηκε ως *Κυψελοειδές Λειτουργικό Σύστημα Κινητών Τηλεπικοινωνιών Α.Ε.* τον Οκτώβριο του 1997. Τον Απρίλιο του 1998 προστίθεται η *Cosmote* ως διακριτικός τίτλος, όνομα που ξεκίνησε και τυπικά την εμπορική λειτουργία ένα χρόνο μετά, σηματοδοτώντας τη δραστηριοποίηση του Ομίλου ΟΤΕ στην κινητή τηλεφωνία και συμπληρώνοντας ένα εκατομμύριο συνδρομητές. Τον Ιούλιο του 1999 η εταιρεία μετατράπηκε στην *Cosmote Κινητές Τηλεπικοινωνίες Α.Ε.*

Το 2001 απέκτησε άδεια κινητής τηλεφωνίας 3ης γενιάς (UMTS) στην Ελλάδα, ενώ το 2006 ανακοίνωσε την εξαγορά της Γερμανός Group, της πιο πετυχημένης τηλεπικοινωνιακής αλυσίδας λιανικής στη νοτιοανατολική Ευρώπη.

Το 2009 ολοκληρώθηκε η μεταβίβαση στην Telekom Slovenije του 100% της Cosmofon και της Germanos Skopje, θυγατρικών της Cosmote, σε συνέχεια εξαγοράς του 40% του ΟΤΕ από την Deutsche Telekom, καθώς η τελευταία διατηρούσε ήδη μια θυγατρική ανταγωνιστική εταιρεία στην Βόρεια Μακεδονία.

Το 2010, αναβάθμισε το δίκτυό της, διαθέτοντας ευρυζωνικές ταχύτητες μέχρι 42,2 Mbps καθοδικής ζεύξης και 5,8 Mbps ανοδικής ζεύξης, ενώ ήταν η πρώτη που εγκαινίασε στην Ελλάδα, σε πιλοτική βάση, δίκτυο κινητής τηλεφωνίας τέταρτης γενιάς, τεχνολογίας LTE, με ταχύτητες 100 Mbps. Το 2014 ήταν η πρώτη που προχώρησε σε πιλοτικές δοκιμές κινητού ευρυζωνικού δικτύου 4G+, για ταχύτητες έως και τα 300 Mbps.

Τον Οκτώβριο του 2015, καθιερώθηκε ως ενιαία εμπορική μάρκα για όλα τα προϊόντα και υπηρεσίες του Ομίλου ΟΤΕ. Στο πλαίσιο αυτό διατέθηκαν εμπορικά το Cosmote One, ένα «σχήμα» υπηρεσιών επικοινωνίας και ψυχαγωγίας που καλύπτει τις σύγχρονες τηλεπικοινωνιακές ανάγκες των καταναλωτών για ομιλία, Διαδίκτυο και ψυχαγωγία, και το Cosmote Business One ένα «σχήμα» υπηρεσιών σταθερής, κινητής, διαδικτύου, υπηρεσιών υπολογιστικής νέφους και τηλεφωνικού κέντρου για επιχειρήσεις.

Το 2018 ο Όμιλος ΟΤΕ αποφάσισε να εισέλθει σε νέες αγορές, με αιχμή αρχικά την παροχή ασφαλιστικών υπηρεσιών μέσω του COSMOTE Insurance, αλλά και των υπηρεσιών ηλεκτρονικών πληρωμών μέσω του COSMOTE Payments.

Τον Ιούνιο του 2021, από πολυπρόσωπη καθίσταται μονοπρόσωπη-μονομετοχική επιχείρηση λόγω συγκέντρωσης του κεφαλαίου σε έναν μέτοχο, όντας μετονομαζόμενη σε *Cosmote Κινητές Τηλεπικοινωνίες Μονοπρόσωπη Α.Ε.* ενώ τον Ιανουάριο του 2024, απορροφήθηκε από τον ΟΤΕ.

Υπηρεσίες
---------

### Δίκτυο 5G

Το 2018 η Cosmote ανέλαβε την ανάπτυξη πιλοτικού δικτύου πέμπτης γενιάς (5G) στο Δήμο του Ζωγράφου, όπου την ίδια χρονιά υλοποίησε το πρώτο δοκιμαστικό δίκτυο 5G στην Ελλάδα, πετυχαίνοντας ζωντανές ταχύτητες πάνω από 1.2Gbps.

### Καρτοκινητή και Καρτοσυμβόλαιο

Η **Cosmoκάρτα**, το **What's Up** και η **Frog Mobile**, είναι οι τρεις καρτοκινητές της εταιρίας και προσφέρουν ξεχωριστά πακέτα υπηρεσιών για τους συνδρομητές της.

Μετοχική Σύνθεση
----------------

Η Cosmote Μονοπρόσωπη Α.Ε. λειτουργεί σύμφωνα με το Καταστατικό της, την ισχύουσα για τις ανώνυμες εταιρείες νομοθεσία και, μοναδικός μέτοχος αυτής, με ποσοστό 100%, είναι η ΟΤΕ Α.Ε.

Λογότυπα
--------

|  |  |  |
| --- | --- | --- |
| 1998-2005 | 2005-26.10.2015 | 26.10.2015-σήμερα |

Δείτε επίσης
------------

* Deutsche Telekom
* Οργανισμός Τηλεπικοινωνιών Ελλάδος
* Otenet
* Γερμανός Group
* COSMOTE TV

Παραπομπές
----------

1. ↑  «ΦΕΚ ΑΕ-ΕΠΕ 6719/1996». Εφημερίδα της Κυβερνήσεως, 03.10.1996.
2. ↑  Χρονολόγιο Αρχειοθετήθηκε 2022-02-12 στο Wayback Machine. Όμιλος ΟΤΕ, cosmote.gr
3. ↑  «ΦΕΚ ΑΕ-ΕΠΕ 1765/1997». Εφημερίδα της Κυβερνήσεως, 24.04.1997.
4. ↑  «ΦΕΚ ΑΕ-ΕΠΕ 6180/1999». Εφημερίδα της Κυβερνήσεως, 28.07.1999.
5. ↑  Cosmote: Η ανακοίνωση για την εξαγορά της Γερμανός, naftemporiki.gr, 9 Μαΐου 2006
6. ↑  Cosmote: Ολοκληρώθηκε η πώληση της Cosmofon και Germanos Skopje, capital.gr, 13 Μαΐου 2009
7. 1 2  Χρονολόγιο Όμιλος ΟΤΕ, cosmote.gr
8. ↑  Cosmote One: Ίντερνετ, Ομιλία και Ψυχαγωγία κάθε στιγμή, από κάθε συσκευή, naftemporiki.gr, 10 Νοεμβρίου 2015.
9. ↑  «COSMOTE Insurance». Οκτώβριος 2018. Αρχειοθετήθηκε από το πρωτότυπο στις 7 Απριλίου 2022. Ανακτήθηκε στις 28 Απριλίου 2022.
10. ↑  Καταστατικό «COSMOTE ΚΙΝΗΤΕΣ ΤΗΛΕΠΙΚΟΙΝΩΝΙΕΣ ΜΟΝΟΠΡΟΣΩΠΗ Α.Ε.»

Εξωτερικοί σύνδεσμοι
--------------------

* COSMOTE Greece

|  |  |  |  |
| --- | --- | --- | --- |
| 

| π • σ • ε
Πάροχοι υπηρεσιών κινητής τηλεφωνίας της Ελλάδας |
| --- |
|  |
| 
* COSMOTE
* VODAFONE
* NOVA
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οργανισμός Τηλεπικοινωνιών Ελλάδος (ΟΤΕ) |
| --- |
|  |
| Μητρική | 
Deutsche Telekom |
|  |
| Θυγατρικές | 

|  |  |
| --- | --- |
| Ελλάδα | 
Cosmote e-value • Cosmote Payments • Cosmote Technical Services • COSMOTE TV (Productions) • ΟΤΕ Ασφάλιση • OTE Academy • OTE Estate • ΟΤΕ Rural North • ΟΤΕ Rural South • OTE Sat Maritel • Γερμανός Group |
|  |
| Παγκόσμια | 
Cosmote Global Solutions N.V. (Βέλγιο) • OTE PLC (Ηνωμένο Βασίλειο) • Telekom Romania Mobile |

 |
|  |
| Ανενεργές | 

|  |  |
| --- | --- |
| Ελλάδα | 
Cosmote • ΟΤΕGlobe • Otenet (και οι τρεις ενσωματώθηκαν μέσω συγχώνευσης στον ΟΤΕ) |
|  |
| Παγκόσμια | 
Telekom Albania (νυν One Albania) • Cosmofon (νυν A1 Macedonia) |

 |
|  |
| Τηλεόραση | 
Cosmote Cinema • Cosmote Sport • Cosmote History |
|  |
| Καρτοκινητή | 
What's Up • Cosmoκάρτα • Frog |
|  |
| Υπηρεσίες τηλεφωνικού καταλόγου | 
11888 |
|  |
| Άλλες Υπηρεσίες | 
Μουσείο Τηλεπικοινωνιών ΟΤΕ • Πύργος του ΟΤΕ |

 |